CELEX: 32006D0102
Language: fi
Date: 2006-02-07 00:00:00
Title: 2006/102/EY: Komission päätös, tehty  7 päivänä helmikuuta 2006 , yhteisön osallistumisesta kasveille ja kasvituotteille haitallisten organismien torjuntaohjelman rahoitukseen Ranskan merentakaisissa departementeissa vuonna 2006  (tiedoksiannettu numerolla K(2006) 250)

16.2.2006   
            
            
               FI
            
            
               Euroopan unionin virallinen lehti
            
            
               L 46/47
            
         
      KOMISSION PÄÄTÖS,
   tehty 7 päivänä helmikuuta 2006,
   yhteisön osallistumisesta kasveille ja kasvituotteille haitallisten organismien torjuntaohjelman rahoitukseen Ranskan merentakaisissa departementeissa vuonna 2006
   (tiedoksiannettu numerolla K(2006) 250)
   (Ainoastaan ranskankielinen teksti on todistusvoimainen)
   (2006/102/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi, direktiivin 72/462/ETY muuttamisesta ja asetusten (ETY) N:o 525/77 ja (ETY) N:o 3763/91 (Poseidom) kumoamisesta 28 päivänä kesäkuuta 2001 annetun neuvoston asetuksen (EY) N:o 1452/200 (1) ja erityisesti sen 20 artiklan 3 kohdan,
   ottaa huomioon Ranskan toimittaman, kasveille tai kasvituotteille haitallisten organismien torjumista Ranskan merentakaisissa departementeissa koskevan ohjelman,
   sekä katsoo seuraavaa:
   
               (1)
            
            
               Yhteisön rahoitukseen oikeutettujen kasveille ja kasviperäisille tuotteille haitallisten organismien torjuntaohjelmiin Ranskan merentakaisissa departementeissa, Azoreilla ja Madeiralla liittyvien toimenpiteiden määrittelemisestä 30 päivänä syyskuuta 1993 tehdyssä komission päätöksessä 93/522/ETY (2) määritellään sellaiset kasveille ja kasvituotteille haitallisten organismien torjuntaohjelmiin liittyvät toimenpiteet Ranskan merentakaisissa departementeissa sekä Azoreilla ja Madeiralla, joille voidaan myöntää yhteisön rahoitusta.
            
         
               (2)
            
            
               Ranskan merentakaisten departementtien maataloustuotannon erityisolosuhteet edellyttävät erityishuomiota, ja kyseisten departementtien kasvintuotannon ja erityisesti kasvinsuojelun alalla on toteutettava tai tehostettava toimenpiteitä. Kasvinsuojelun alalla toteutettavien tai tehostettavien toimenpiteiden kustannukset ovat erityisen korkeat.
            
         
               (3)
            
            
               Ranskan toimivaltaiset viranomaiset ovat esittäneet komissiolle toimenpideohjelman, jossa täsmennetään asetetut tavoitteet, toteutettavat toimet, niiden kesto ja kustannukset, jotta yhteisö voisi mahdollisesti osallistua niiden rahoitukseen.
            
         
               (4)
            
            
               Asetuksen (EY) N:o 1452/2001 20 artiklan 4 kohdan mukaan yhteisön rahoitusosuus voi kattaa enintään 60 prosenttia tukikelpoisista menoista, mutta tämä rahoitukseen osallistuminen ei koske banaanien suojatoimenpiteitä.
            
         
               (5)
            
            
               Neuvoston asetuksen (EY) N:o 1258/1999 (3) 3 artiklan 2 kohdan mukaan yhteisön säännösten mukaisesti toteutetut eläinlääkinnälliset ja kasvinsuojeluun liittyvät toimenpiteet rahoitetaan Euroopan maatalouden ohjaus- ja tukirahaston tukiosastosta. Näiden toimenpiteiden varainhoitoa valvotaan edellä mainitun asetuksen 8 ja 9 artiklan mukaisesti.
            
         
               (6)
            
            
               Ranskan toimittamien teknisten tietojen perusteella pysyvä kasvinsuojelukomitea on voinut eritellä tilanteen tarkasti ja kokonaisvaltaisesti.
            
         
               (7)
            
            
               Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Hyväksytään yhteisön rahoitusosuus kasveille tai kasvituotteille haitallisten organismien viralliseen torjuntaohjelmaan Ranskan merentakaisten departementtien osalta vuodeksi 2006.
   2 artikla
   Vuoden 2006 ohjelman osalta yhteisön rahoitusosuus on 60 prosenttia päätöksessä 93/522/ETY määriteltyjen tukikelpoisten toimenpiteiden kokonaiskustannuksista, mutta enintään 249 600 euroa (ilman arvonlisäveroa).
   Ohjelma, kustannukset ja rahoitustaulukko esitetään tämän päätöksen liitteessä I.
   Kustannusten jakautuminen esitetään tämän päätöksen liitteessä II.
   3 artikla
   Ranskan tasavallalle maksetaan 100 000 euron suuruinen ennakko 60 päivän kuluessa siitä, kun Ranskalta on saatu maksupyyntö.
   4 artikla
   1.   Hankkeeseen liittyvien kulujen tukikelpoisuuskausi alkaa 1 päivänä tammikuuta 2006 ja päättyy 31 päivänä joulukuuta 2006.
   2.   Määräaikaa voidaan poikkeuksellisesti pidentää vain liitteessä III olevassa I.I kohdassa tarkoitetun seurantakomitean nimenomaisella kirjallisella sopimuksella ennen tehtävien valmistumista.
   5 artikla
   Yhteisön rahoitusosuus myönnetään, mikäli ohjelman täytäntöönpanossa noudatetaan yhteisön lainsäädäntöön sisältyviä asiaa koskevia säännöksiä, myös kilpailusääntöjä ja julkisiin hankintoihin liittyviä sääntöjä, ja mikäli toimenpiteille ei ole haettu tai haeta muuta yhteisön rahoitusta.
   6 artikla
   1.   Todelliset aiheutuneet kustannukset esitetään komissiolle toimen tai osaohjelman mukaan eriteltyinä, jolloin viitteellisen rahoitussuunnitelman ja todellisten aiheutuneiden kustannusten suhde käy ilmi. Tällaiset eritelmät voidaan esittää sähköisesti.
   2.   Edellä 3 artiklassa tarkoitetun yhteisön rahoitusosuuden loppuerä maksetaan edellyttäen, että liitteessä III olevassa I.II.4 kohdan toisessa kappaleessa määritelty asiakirja toimitetaan ennen 15 päivää maaliskuuta 2007.
   3.   Komissio voi Ranskan tasavallan perustellusta pyynnöstä mukauttaa rahoitussuunnitelmia enintään 15 prosenttia yhteisön osuudesta osaohjelmaan tai toimenpiteeseen koko ohjelmakaudella edellyttäen, että ohjelmassa vahvistettujen tukikelpoisten kustannusten kokonaismäärää ei ylitetä eikä ohjelman päätavoitteita tällöin vaaranneta.
   4.   Kaikki yhteisön tämän päätöksen mukaisesti myöntämän tuen maksut suoritetaan Ranskan tasavallalle, joka on myös vastuussa ylimäärien palauttamisesta yhteisölle.
   7 artikla
   Ranskan tasavallan on varmistettava, että liitteessä III vahvistettuja komissiolle toimitettavia tietoja koskevia säännöksiä noudatetaan
   8 artikla
   Tämä päätös on osoitettu Ranskan tasavallalle.
   
      Tehty Brysselissä 7 päivänä helmikuuta 2006.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 198, 21.7.2001, s. 11. Asetus sellaisena kuin se on viimeksi muutettuna asetuksella (EY) N:o 1690/2004 (EUVL L 305, 1.10.2004, s. 1).
   
      (2)  EYVL L 251, 8.10.1993, s. 35. Päätös sellaisena kuin se on viimeksi muutettuna päätöksellä 96/633/EY (EYVL L 283, 5.11.1996, s. 58).
   
      (3)  EYVL L 160, 26.6.1999, s. 103.
   
      LIITE I
      OHJELMA JA RAHOITUSTAULUKKO VUODEKSI 2006
      Vuoden 2006 ohjelma sisältää kolme osaohjelmaa:
      
                  1.
               
               
                  Martiniquen, Guadeloupen, Ranskan Guyanan ja Réunionin departementtien välinen osaohjelma, joka koskee seuraavia kahta tointa:
                  
                              —
                           
                           
                              Ranskan merentakaisissa departementeissa tavattuja haitallisia organismeja käsittelevän tietokannan luominen,
                           
                        
                              —
                           
                           
                              sellaisten menetelmien kehittäminen, joilla sitruslajien luonnollisesti leviävä citrus psorosis -virustauti voidaan havaita.
                           
                        
            
                  2.
               
               
                  Osaohjelma, joka on suunniteltu Martiniquen departementille ja joka koskee kahta toimea:
                  
                              —
                           
                           
                              kasvien terveyden arviointi ja diagnosointi alueellisen laboratorion ja sen liikkuva yksikön (”labo vert”) avulla,
                           
                        
                              —
                           
                           
                              hedelmien ja vihannesten tuotantoon integroitu tuholaisten torjunta.
                           
                        
            
                  3.
               
               
                  Guyanan departementille suunniteltu seuraava osaohjelma:
                  
                              —
                           
                           
                              maatalousalan kasvinsuojelua koskevan varoitusjärjestelmän perustaminen riisin tuotantoa varten,
                           
                        
                              —
                           
                           
                              diagnosointikapasiteetin lisääminen alueellisen laboratorion ja sen liikkuvan yksikön (”labo vert”) avulla.
                           
                        
            Rahoitustaulukko vuodeksi 2006
      
                  (euroina)
               
            
                   
               
               
                  EY:n rahoitusosuus
               
               
                  Kansallinen osuus
               
               
                  Tukikelpoiset kustannukset 2006
               
            
                  Haitallisten organismien tietokanta
               
               
                  54 000
               
               
                  36 000
               
               
                  90 000
               
            
                  Citrus psorosiksen havaitseminen
               
               
                  30 000
               
               
                  20 000
               
               
                  50 000
               
            
                  Martinique
               
               
                  57 600
               
               
                  38 400
               
               
                  96 000
               
            
                  Guyana
               
               
                  108 000
               
               
                  72 000
               
               
                  180 000
               
            
                  Yht.
               
               
                  249 600
               
               
                  166 400
               
               
                  416 000
               
            
   
      LIITE II
      KUSTANNUSERITELMÄ VUODELLE 2006
      
                  (euroina)
               
            
                   
               
               
                  Henkilöstö
               
               
                  Laitteisto
               
               
                  Kulutushyödykkeet
               
               
                  Muut kulut
               
               
                  Yht.
               
            
                  Haitallisten organismien tietokanta
               
               
                  76 000
               
               
                  6 000
               
               
                  4 000
               
               
                  4 000
               
               
                  90 000
               
            
                  Citrus psorosiksen havaitseminen
               
               
                  28 500
               
               
                  6 000
               
               
                  13 000
               
               
                  2 500
               
               
                  50 000
               
            
                  Martinique
               
               
                  76 000
               
               
                  2 500
               
               
                  7 500
               
               
                  10 000
               
               
                  96 000
               
            
                  Guyana
               
               
                  155 000
               
               
                  3 000
               
               
                  22 000
               
               
                  0
               
               
                  180 000
               
            
                  Yht.
               
               
                  335 500
               
               
                  17 500
               
               
                  46 500
               
               
                  16 500
               
               
                  416 000
               
            
   
      LIITE III
      I   OHJELMAN TÄYTÄNTÖÖNPANOON LIITTYVÄT SÄÄNNÖKSET SEURANTA JA ARVIOINTI
      I   Seurantakomitea
      1.   Perustaminen
      Ohjelmaa varten perustetaan Ranskan ja komission edustajista koostuva toimien rahoituksesta riippumaton seurantakomitea. Sen tehtävänä on arvioida säännöllisesti ohjelman täytäntöönpanoa ja ehdottaa siihen tarvittaessa muutoksia.
      2.   Komitea luo omat sisäiset menettelynsä kuukauden kuluessa tämän päätöksen ilmoittamisesta Ranskalle.
      3.   Seurantakomitean toimivalta
      Komitea
      
                  —
               
               
                  vastaa yleisesti ohjelman tyydyttävästä etenemisestä asetettujen tavoitteiden saavuttamiseksi; komitean toimivaltaan kuuluvat ohjelmaan sisältyvät toimenpiteet yhteisön antaman tuen rajoissa; valvoo, että lainsäädäntöä, myös toimien ja hankkeiden tukikelpoisuuteen liittyvää lainsäädäntöä noudatetaan,
               
            
                  —
               
               
                  määrittelee jo hyväksyttyjen ja toteutettujen hankkeiden valintaan liittyvien tietojen perusteella kantansa ohjelmassa vahvistettujen valintaperusteiden käytöstä,
               
            
                  —
               
               
                  ehdottaa aiheellisia toimenpiteitä ohjelman täytäntöönpanon nopeuttamiseksi siinä tapauksessa, että väliarvioinnista ja arviointi-indikaattoreista säännöllisesti saatavien tietojen perusteella ilmenee viivästyksiä,
               
            
                  —
               
               
                  antaa lausuntonsa komissiolle ehdotetuista mukautuksista,
               
            
                  —
               
               
                  antaa lausuntonsa ohjelmassa määrätyistä tekniseen apuun liittyvistä hankkeista,
               
            
                  —
               
               
                  antaa lausuntonsa loppukertomuksesta,
               
            
                  —
               
               
                  antaa kyseisenä ajanjaksona pysyvälle kasvinsuojelukomitealle kertomuksen ohjelman edistymisestä ja kustannustilanteesta.
               
            II   Ohjelman seuranta ja arviointi sen täytäntöönpanon aikana (jatkuva seuranta ja arviointi)
      1.   Täytäntöönpanosta vastaava kansallinen virasto on myös vastuussa ohjelman jatkuvasta seurannasta ja arvioinnista.
      2.   Jatkuvalla seurannalla tarkoitetaan ohjelman täytäntöönpanon edistymistä seuraavaa tietojärjestelmää. Jatkuva seuranta koskee ohjelmaan sisältyviä toimenpiteitä. Siinä käytetään apuna rahoituksellisia ja fyysisiä indikaattoreita, jotta voidaan arvioida kustakin toimenpiteestä aiheutuneiden kustannusten ja toimenpiteen toteuttamisasteen osoittavien, ennalta määriteltyjen fyysisten indikaattoreiden vastaavuus.
      3.   Ohjelman jatkuvaan arviointiin sisältyy täytäntöönpanon määrällisten tulosten analysointi toiminnallisten, oikeudellisten ja menettelytapaan liittyvien huomioiden perusteella. Tavoitteena on varmistaa toimenpiteiden ja ohjelman tavoitteiden yhdenmukaisuus.
      Täytäntöönpanokertomus ja ohjelman tarkka tutkiminen
      4.   Ranskan on kuukauden kuluessa ohjelman hyväksymisestä ilmoitettava komissiolle lopullisen täytäntöönpanokertomuksen laatimisesta ja esittämisestä vastaavan viranomaisen nimi.
      Toimivaltaisen viranomaisen on esitettävä tätä ohjelmaa koskeva lopullinen täytäntöönpanokertomus komissiolle viimeistään 15 päivänä maaliskuuta 2007, minkä jälkeen kertomus on esitettävä pysyvälle kasvinsuojelukomitealle mahdollisimman pian.
      Sen tulee sisältää seuraavat tiedot:
      
                  —
               
               
                  täsmällinen tekninen arvio koko ohjelmasta (fyysisten ja laadullisten tavoitteiden toteutumisaste ja saavutettu edistys) sekä arvio välittömästä taloudellisesta ja kasvinsuojelullisesta vaikutuksesta,
               
            
                  —
               
               
                  kustannusselvitys, joka sisältää tulot ja menot, ja Ranskan ilmoitus, jossa todetaan, että ohjelmaan sisältyville toimenpiteille ei ole haettu eikä haeta muuta yhteisön rahoitusta.
               
            5.   Komissio voi yhdessä Ranskan kanssa turvautua puolueettomaan arvioijaan, joka voi jatkuvan seurannan perusteella tehdä edellä 3 kohdassa määritellyn jatkuvan arvioinnin. Arvioija voi tehdä ehdotuksia osaohjelmien ja/tai toimenpiteiden mukauttamisesta ja hankkeiden valintaperusteiden muuttamisesta täytäntöönpanon aikana esiin tulleiden ongelmien perusteella. Arvioija antaa lausunnon toteutettavista hallinnollisista toimenpiteistä hallinnon seurannan perusteella.
      II   YHTEISÖN POLITIIKAN NOUDATTAMINEN
      Ohjelma on pantava täytäntöön noudattaen yhteensovittamisesta ja yhteisön toimintaperiaatteiden noudattamisesta annettuja säännöksiä. Ranskan on tämän vuoksi toimitettava loppukertomuksessa jäljempänä esitetyt tiedot.
      Ympäristönsuojelu
      a)   Yleiset tiedot
      
                  —
               
               
                  kyseisen alueen ympäristöön liittyvien merkittävimpien tekijöiden ja ongelmien kuvaus, johon sisältyy muun muassa ympäristön säilyttämisen kannalta tärkeiden alueiden (herkkien alueiden) kuvaus,
               
            
                  —
               
               
                  kokonaiskuvaus merkittävimmistä hyödyllisistä ja haitallisista ympäristövaikutuksista, joita ohjelmalla oletetaan suunniteltujen investointien vuoksi olevan,
               
            
                  —
               
               
                  niiden toimenpiteiden kuvaus, joiden tarkoituksena on estää, vähentää tai tasapainottaa vakavia haitallisia ympäristövaikutuksia,
               
            
                  —
               
               
                  kertomus vastaavien ympäristöviranomaisten kanssa käydyistä neuvotteluista (ympäristöministeriön tai vastaavan lausunto) ja mahdollisesti yleinen mielipide.
               
            b)   Suunniteltujen toimenpiteiden kuvaus
      Mahdollisesti merkittäviä ympäristöhaittoja aiheuttavien ohjelman toimenpiteiden osalta
      
                  —
               
               
                  menettelytavat, joita sovelletaan yksittäisten hankkeiden arvioimiseen ohjelman täytäntöönpanon aikana,
               
            
                  —
               
               
                  suunnitellut järjestelyt ympäristövaikutusten valvomiseksi ohjelman täytäntöönpanon aikana, tulosten arvioimiseksi sekä haittavaikutusten poistamiseksi, vähentämiseksi tai tasapainottamiseksi.